****

Ieslodzījuma vietu pārvaldes Eiropas Sociālā fonda projekta

*“Resocializācijas sistēmas efektivitātes paaugstināšana”* (ID Nr. 9.1.3.0/16/I/001)

iepirkuma

[*“Pētījums par labās prakses popularizēšanas pasākumiem stereotipu mainīšanai par bijušajiem ieslodzītajiem, tajā skaitā komunikācijas stratēģijas un pasākuma plāna izstrāde”* (iepirkuma identifikācijas numurs IeVP 2018/53/ESF)](http://www.ievp.gov.lv/images/stories/iep2018/47_iepirkums.zip)

atbildes uz pretendentu jautājumiem 2018. gada 6. jūnijā

**Par informācijas iegūšanas metodēm:**

1.  Gribētu precizēt, kas tiek domāts ar "daļēji strukturēto interviju” šī iepirkuma izpratnē

- Vai pozīcijās, kur nepieciešams aptaujāt vismaz 60 vai vismaz 300 respondenti ar šādu metodi, ir paredzēta anketēšana?

- Savukārt, punktos, kur paredzēts aptaujāt 10 respondentus ar šādu metodi, ir paredzētas padziļinātās intervijas?

**Atbilde:** Tehniskās specifikācijas punktā Nr. 3.1.9. norādītas rekomendējošās informācijas iegūšanas metodes izvirzīto pētījuma uzdevumu sasniegšanai.Pētījuma veikšanā Pretendentam pašam jāizvērtē efektīvākā metode vai metožu kopums, lai veiktu Tehniskās specifikācijas 3.1.2. apakšpunktā noteiktos pētījuma uzdevumus.

**Jautājums:** 2. Punktā 3.1.9. ir punkts -       valsts un pašvaldību iestāžu darbinieku elektroniska aptauja (vismaz 50 respondenti) un/vai daļēji strukturētās intervijas (vismaz 5 intervijas), to rezultātu apkopošana. Vai tas nozīmē, ka Pretendents var izvēlēties, kuru metodi izmanto?

**Atbilde:** Tehniskās specifikācijas punktā Nr. 3.1.9. norādītas rekomendējošās informācijas iegūšanas metodes izvirzīto pētījuma uzdevumu sasniegšanai.Pētījuma veikšanā Pretendentam pašam jāizvērtē efektīvākā metode vai metožu kopums, lai veiktu Tehniskās specifikācijas 3.1.2. apakšpunktā noteiktos pētījuma uzdevumus.

**Par pētījuma auditorijām:**

**Jautājumi:**

1. Kā segmentējas darba devēji pētījuma ietvaros? Mazie, mazie un vidējie uzņēmumi, lielie uzņēmumi, valsts un pašvaldības iestādes? Citādi?

2. Vai Pasūtītājs sagatavo darba devēju sarakstu, kas ir jāaptaujā, ņemot vērā, ka būtiska būtu tieši bijušo notiesāto esošo darba devēju viedoklis?

**Atbilde:** Iepirkuma nolikuma Tehniskās specifikācijas 5.sadaļa “Pakalpojuma nodrošināšanā ir šādi posmi”, tās 5.2.punkts nosaka, ka 1 (viena ) mēneša laikā no līguma spēkā stāšanās brīža Piegādātājs ar Pasūtītāju saskaņo pētījuma koncepciju, kas ietver arī pētījuma mērķauditorijas segmentēšanu.

Pētījuma veikšanā Pretendentam pašam jāizvērtē efektīvākā metode vai metožu kopums, lai veiktu Tehniskās specifikācijas 3.1.2. apakšpunktā noteiktos pētījuma uzdevumus.

Iepirkuma nolikuma Tehniskās specifikācijas 1.punktā “Bijušo ieslodzīto nodarbinātība” ir norādītas nozares, kurās bijušie notiesātie uzsākuši darbu pēc atbrīvošanas no ieslodzījuma vietas un tāpat ir norādītas nozares, kurās viņi vēlētos strādāt pēc atbrīvošanas no ieslodzījuma vietas. Ieslodzījuma vietu pārvaldes rīcībā nav bijušo notiesāto darba devēju datu bāzes.

**Jautājumi:**

3. Kā segmentējas valsts un pašvaldību iestādes pētījuma ietvaros?

4. Vai Pasūtītājs sagatavo valsts un pašvaldību iestāžu sarakstu?

**Atbilde:**

Šī pētījuma uzdevuma mērķa grupa pamatā ir valsts un pašvaldību darbinieki, kuri ir iesaistīti bijušo notiesāto integrēšanā sabiedrībā un darba tirgū, skatīt Tehniskajā specifikācijā aprakstītās mērķauditorijas (punkts Nr. 2.3.). Ieslodzījuma vietu pārvaldes rīcībā ir daļēja kontaktinformācija.